
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


26 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2440 


ΑΠΟΦΑΣΕΙΣ 

Αριθμ. 1885 _ 

Ορισμός του Ελληνικού Γεωργικού Οργανισμού 
«ΔΗΜΗΤΡΑ» (ΕΛΓΟ - ΔΗΜΗΤΡΑ) του Υπουργείου 
Αγροτικής Ανάπτυξης και Τροφίμων ως Ενδιάμε¬ 
σου Φορέα Διαχείρισης και εκχώρηση αρμοδιο¬ 
τήτων σε αυτόν. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη 

1. Τις διατάξεις του ν. 4314/2014 (265 Α') «Α) Για τη δια¬ 
χείριση, τον έλεγχο και την εφαρμογή αναπτυξιακών πα¬ 
ρεμβάσεων για την προγραμματική περίοδο 2014-2020, 
Β) Ενσωμάτωση της Οδηγίας 2012/17 του Ευρωπαϊκού 
Κοινοβουλίου και του Συμβουλίου της 13ης Ιουνίου 2012 
(ΕΕ Ι_ 156/16.6.2012) στο ελληνικό δίκαιο, τροποποίηση του 
ν. 3419/2005 (297 Α') και άλλες διατάξεις», όπως τροπο¬ 
ποιήθηκε και ισχύει και συγκεκριμένα το άρθρο 65 αυτού. 

2. Τον Κανονισμό (ΕΕ) αριθμ. 1303/2013 του Ευ¬ 
ρωπαϊκού Κοινοβουλίου και του Συμβουλίου της 
17ης Δεκεμβρίου 2013, περί καθορισμού κοινών διατά¬ 
ξεων για το Ευρωπαϊκό Ταμείο Περιφερειακής Ανάπτυ¬ 
ξης, το Ευρωπαϊκό Κοινωνικό Ταμείο, τοΤαμείο Συνοχής, 
το Ευρωπαϊκό Γεωργικό Ταμείο Αγροτικής Ανάπτυξης 
και το Ευρωπαϊκό Ταμείο Θάλασσας και Αλιείας και περί 
καθορισμού γενικών διατάξεων για το Ευρωπαϊκό Ταμείο 
Περιφερειακής Ανάπτυξης, το Ευρωπαϊκό Κοινωνικό Τα¬ 
μείο, το Ταμείο Συνοχής και το Ευρωπαϊκό Ταμείο Θάλασ¬ 
σας και Αλιείας και για την κατάργηση του κανονισμού 
(ΕΚ) αριθμ. 1083/2006, όπως κάθε φορά ισχύει. 

3. Τον Κανονισμό (ΕΕ) 1305/2013 για τη στήριξη της αγρο¬ 
τικής ανάπτυξης από το Ευρωπαϊκό ΓεωργικόΤαμείο Αγρο¬ 
τικής Ανάπτυξης (ΕΓΤΑΑ) και την κατάργηση του καν. (ΕΚ) 
αριθμ. 1698/2005 του Συμβουλίου όπως κάθε φορά ισχύει. 

4. Τον Κανονισμό (ΕΕ) 1306/2013 σχετικά με τη χρη¬ 
ματοδότηση, τη διαχείριση και την παρακολούθηση της 
κοινής γεωργικής πολιτικής και την κατάργηση των κα¬ 
νονισμών (ΕΟΚ) αριθμ. 352/1978, (ΕΚ) αριθμ. 165/1994, 
(ΕΚ) αριθμ. 2799/1998, (ΕΚ) αριθμ. 814/2000, (ΕΚ) αριθμ. 
1290/2005 και (ΕΚ) αριθμ. 485/2008 του Συμβουλίου. 

5. Την με αριθμ. ^ (2015) 9170/11.12.2015 απόφαση της 
Επιτροπής των Ευρωπαϊκών Κοινοτήτων, για την έγκριση 


του Προγράμματος Αγροτικής Ανάπτυξης της Ελλάδας 
2014-2020 και ειδικότερα το κεφάλαιο 15, παρ. 1.2.1. 

6. Το π.δ. 63/2005 «Κωδικοποίηση νομοθεσίας για 
την Κυβέρνηση και τα κυβερνητικά όργανα» (ΦΕΚ 98/ 
Α722.04.2005) και ειδικότερατο άρθρο 90 «Έλεγχοςτων δα¬ 
πανών που προκαλούν οι κανονιστικές διοικητικές πράξεις». 

7. Το π.δ. 97/2017 (ΦΕΚ 138/Α715.09.2017) σχετικά με 
τον Οργανισμό του Υπουργείου Αγροτικής Ανάπτυξης 
και Τροφίμων, όπως ισχύει. 

8. Το π.δ. 24/2015 «Σύσταση και μετονομασία Υπουρ¬ 
γείων, μεταφορά της Γενικής Γραμματείας Κοινωνικών 
Ασφαλίσεων» (ΦΕΚ 20/Α727.01.2015). 

9. Το π.δ. 125/2016 «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ 210/ 
Α705.11.2016). 

10. Την με αριθμ. 24944/20.09.2016 (ΦΕΚ 3066/ 
Β726.09.2016) κοινή υπουργική απόφαση των Υπουρ¬ 
γών Οικονομίας, Ανάπτυξης καιΤουρισμού και Αγροτικής 
Ανάπτυξης και Τροφίμων «Αναδιάρθρωση των Ειδικών 
Υπηρεσιών του Προγράμματος Αγροτικής Ανάπτυξης 
2014-2020», όπως τροποποιήθηκε και ισχύει. 

11. Την με αριθμ. 1065/19.04.2016 (ΦΕΚ 1273/Β7 
04.05.2016) απόφαση του Υπουργού Αγροτικής Ανάπτυ¬ 
ξης και Τροφίμων με θέμα «Θέσπιση διαδικασιών του 
Συστήματος Διαχείρισης και Ελέγχου του Προγράμματος 
«Αγροτική Ανάπτυξη της Ελλάδας 2014-2020» (ΣΔΕ ΠΑΑ 
2014-2020), όπως ισχύει κάθε φορά. 

12. Το γεγονός ότι από την παρούσα δεν προκαλείται 
Δημόσια Δαπάνη σε βάρος του κρατικού προϋπολογι¬ 
σμού, αποφασίζει: 

Άρθρο 1 

Φορέας στον οποίο 

εκχωρούνται αρμοδιότητες της ΕΥΔ ΠΑΑ 

Ο Ελληνικός Γεωργικός Οργανισμός «ΔΗΜΗΤΡΑ» (ΕΛΓΟ - 
ΔΗΜΗΤΡΑ) του Υπουργείου Αγροτικής Ανάπτυξης καιΤρο- 
φίμων αναλαμβάνει ως Ενδιάμεσος Φορέας Διαχείρισης 
(ΕΦΔ) την άσκηση μέρους των αρμοδιοτήτων της Ειδικής 
Υπηρεσίας Διαχείρισης του Προγράμματος Αγροτικής Ανά¬ 
πτυξης 2014 - 2020 (ΕΥΔ ΠΑΑ), σύμφωνα με το άρθρο 65 του 
ν. 4314/2014, για το ακόλουθο υπομέτρο του Προγράμματος 
Αγροτικής Ανάπτυξης 2014-2020 (εφεξής ΠΑΑ): 

Μέτρο 2 «Συμβουλευτικές υπηρεσίες, υπηρεσίες δια¬ 
χείρισης γεωργικής εκμετάλλευσης και υπηρεσίες αντι¬ 
κατάστασης στην εκμετάλλευση». 

Υπομέτρο 2.3 «Επιμόρφωση των γεωργικών συμ¬ 
βούλων». 

Για το ανωτέρω υπομέτρο η ΕΥΔ ΠΑΑ ενημερώνει τον 
ΕΦΔ για το διαθέσιμο προϋπολογισμό και τη δυνατότητα 
έκδοσης πρόσκλησης εκδήλωσης ενδιαφέροντος προς 
τους δυνητικούς δικαιούχους, σύμφωνα μετά προβλεπό- 
μενα στο Σύστημα Διαχείρισης και Ελέγχου (ΣΔΕ) του ΠΑΑ. 

Άρθρο 2 

Αρμοδιότητες που εκχωρούνται 

Στο πλαίσιο του ΠΑΑ ο ΕΦΔ του άρθρου 1 της παρού¬ 
σας αναλαμβάνει τις ακόλουθες αρμοδιότητες: 

1. Συνεργάζεται με την ΕΥΕ ΠΑΑ, για την επεξεργασία 
των κριτηρίων επιλογής του υπομέτρου του άρθρου 1 
της παρούσας (για την οριστικοποίηση ή/και την τροπο¬ 
ποίηση τους) καθώς επίσης και για την έκδοση του θεσμι¬ 
κού πλαισίου για την υλοποίηση του εν λόγω υπομέτρου. 

2. Εκδίδει προσκλήσεις για το υπομέτρο αρμοδιότητας 
του, σύμφωνα με τη Διαδικασία 1.1.1 του Συστήματος 
Διαχείρισης και Ελέγχου. 

3. Πραγματοποιεί τους διοικητικούς ελέγχους επί των 
αιτήσεων στήριξης που υποβάλλονται μέσω κατάλληλου 
Πληροφοριακού Συστήματος, σύμφωνα με τη Διαδικα¬ 
σία 1.1.3 του Συστήματος Διαχείρισης και Ελέγχου και 
όπως εξειδικεύεται στο θεσμικό πλαίσιο. 

4. Εκδίδει την απόφασης ένταξης πράξης/πράξεων, 
στο πλαίσιο της οποίας αποτυπώνονται οι όροι και οι 
προϋποθέσεις υλοποίησης, σύμφωνα με τη Διαδικασία 
1.1.4 του Συστήματος Διαχείρισης και Ελέγχου. Αποστέλ¬ 
λει στην ΕΥΔ ΠΑΑ την εν λόγω απόφαση ένταξης πράξης/ 
πράξεων, καθώς και των σχετικών τροποποιήσεων της, 
προκειμένου να εγγραφούν οι απαιτούμενες πιστώσεις 
στο ΠΔΕ, εφόσον απαιτείται. 

5. Εκδίδει τυχόν τροποποιήσεις ή ανακλήσεις της ως 
άνω απόφασης ένταξης, σύμφωνα, κατά περίπτωση, με 
τις Διαδικασίες 1.1.5,1.1.6 του Συστήματος Διαχείρισης 
και Ελέγχου. 

6. Εξασφαλίζει ότι οι δικαιούχοι και οι λοιποί Φορείς 
που εμπλέκονται στην υλοποίηση των πράξεων: 

α) ενη μερώνονται για τις υποχρεώσεις τους, που συν¬ 
δέονται με την ενίσχυση που προβλέπεται να χορηγηθεί, 

β) είναι ενήμεροι για τις απαιτήσεις, που αφορούν την 
παροχή στοιχείων και την καταγραφή των επιδόσεων και 
των αποτελεσμάτων. 

7. Εφαρμόζει τις διαδικασίες διαχείρισης αιτήσεων 
πληρωμής, σύμφωνα με τα οριζόμενα στο Σύστημα Δι¬ 
αχείρισης και Ελέγχου και το θεσμικό πλαίσιο για το εν 
λόγω υπομέτρο και ιδιαίτερα: 

α) πραγματοποιεί τους διοικητικούς ελέγχους επί των 
αιτήσεων πληρωμής και προβαίνει στην εκκαθάρισή τους, 

β) εξετάζει και διεκπεραιώνει τυχόν αιτήσεις ανάκλη¬ 
σης αιτήσεων πληρωμής και διορθώσεις προφανών 
λαθών σε αυτές, 

γ) ελέγχει την ολοκλήρωση των πράξεων και εκδίδει 
τις αποφάσεις ολοκλήρωσης. 

8. Παρακολουθεί την πορεία υλοποίησης των συγχρημα- 
τοδοτούμενων πράξεων αρμοδιότητάς του και ειδικότερα: 

α) παρακολουθεί συστηματικά την πορεία υλοποίη¬ 
σης των συγχρηματοδοτούμενων πράξεων καθώς και το 
προβλεπόμενο χρονοδιάγραμμα και ενημερώνει σχετικά 


την ΕΥΕ ΠΑΑ με αντίστοιχες τακτικές αναφορές. Στις πε¬ 
ριπτώσεις εντοπισμού προβλημάτων κατά τη διάρκεια 
υλοποίησης των πράξεων, μεριμνά για την έγκαιρη επί¬ 
λυση τους, σε συνεργασία με την ΕΥΕ ή/και την ΕΥΔ ΠΑΑ, 
β) προτείνει στην ΕΥΕ ΠΑΑ μέτρα υποστήριξης των 
δικαιούχων, προκειμένου να ανταποκριθούν στις υπο¬ 
χρεώσεις τους, 

γ) τηρεί πλήρη φάκελο της πράξης, όπου απαιτείται. 
Τα στοιχεία αυτά δύναται να τηρούνται και ηλεκτρονικά 
και στο ΟΠΣΑΑ. 

9. Λαμβάνει τα κατάλληλα μέτρα για την αξιοποίηση 
των συμπερασμάτων των αξιολογήσεων του ΠΑΑ και της 
Επιτροπής Παρακολούθησης για θέματα που σχετίζονται 
με το υπομέτρο αρμοδιότητάς του, μετά από σχετικές 
οδηγίες της ΕΥΔ ΠΑΑ. 

10. Στις περιπτώσεις που υπάρχουν σοβαρές ενδείξεις 
για ύπαρξη παρατυπιών, ενημερώνει την ΕΥΕ ΠΑΑ και όπου 
απαιτείται εισηγείται την αναστολή της χρηματοδότησης. 

11. Μεριμνά για τις καταχωρίσεις και έχει την ευθύ¬ 
νη για την ακρίβεια, την ποιότητα και πληρότητα των 
στοιχείων στο Ολοκληρωμένο Πληροφοριακό Σύστημα 
Αγροτικής Ανάπτυξης (ΟΠΣΑΑ). 

Άρθρο 3 

Υποχρεώσεις του Ενδιάμεσου Φορέα Διαχείρισης 

1. Τηρεί τα προβλεπόμενα στο Σύστημα Διαχείρισης 
και Ελέγχου του ΠΑΑ και το θεσμικό πλαίσιο που διέπει 
την εφαρμογή του υπομέτρου αρμοδιότητάς του. 

2. Παρέχει στην ΕΥΔ ΠΑΑ τα απαιτούμενα, κατά πε¬ 
ρίπτωση, στοιχεία ή/και αναφορές ή/και εισηγήσεις ή/ 
και προτάσεις και συνεργάζεται με αυτήν στο πλαίσιο: 

ί. των αναθεωρήσεων ή τροποποιήσεων του ΠΑΑ, 

Μ. της παρακολούθησης και των αξιολογήσεων του 
ΠΑΑ, συμπεριλαμβανομένηςτης σύνταξηςτων ετήσιων 
και τελικών εκθέσεων προόδου του ΠΑΑ, 
ίϋ. της προετοιμασίας για την ετήσια εξέταση του ΠΑΑ, 
ίν. του προγραμματισμού/κατανομής χρηματοοικο¬ 
νομικών στοιχείων των υπομέτρων αρμοδιότητάς του, 
ν. του σχεδιασμού, προσαρμογών και αναθεώρησης 
του Συστήματος Διαχείρισης και Ελέγχου, 
νί. της κατάρτισης ετήσιου προγράμματος ενεργειών, με 
ποσοτικούς, συμπεριλαμβανομένων των σχετικών δεικτών 
του κοινού πλαισίου παρακολούθησης και αξιολόγησης της 
κοινής γεωργικής πολιτικής, και ποιοτικούς στόχους και της 
κατάρτισης των περιοδικών εκθέσεων που αφορούν τα 
επιτευχθέντα αποτελέσματα σε σχέση με τους ετήσιους 
στόχους, όπως αυτοί τίθενται από την ΕΥΔ ΠΑΑ, 
νϋ. των προβλέψεων σχετικά με την πορεία υλοποίησης 
του υπομέτρου αρμοδιότητας του και της σύνταξης και 
εκτέλεσης του Ετήσιου Προγράμματος Δημοσίων Επεν¬ 
δύσεων, όπως ζητείται κάθε φορά με την εγκύκλιο της 
Γενικής Γραμματείας Δημοσίων Επενδύσεων και ΕΣΠΑ 
του Υπουργείου Οικονομίας, Ανάπτυξης και Τουρισμού, 
νίϋ. της παρακολούθησης της εξέλιξης των δεσμεύ¬ 
σεων και του οικονομικού αντικειμένου των πράξεων 
που διαχειρίζεται, 

ίχ. των απαντήσεων σε πορίσματα ελέγχου που διενερ- 
γήθηκε στον ίδιο ή σε πράξεις που διαχειρίζεται από τα 
αρμόδια εθνικά και ενωσιακά ελεγκτικά όργανα, 

χ. της δημοσιότηταςτου ΠΑΑ για θέματα που σχετίζο¬ 
νται με το υπομέτρο αρμοδιότητάςτου. 

3. Αποδέχεται όλους τους προβλεπόμενους από το 
Σύστημα Διαχείρισης και Ελέγχου, ελέγχους και επιθεω¬ 
ρήσεις, που διενεργούνται από τα αρμόδια ελεγκτικά όρ¬ 
γανα της Ελλάδας ή της Ευρωπαϊκής Ένωσης και παρέχει 
σε αυτά όλα τα αναγκαία στοιχεία για την απρόσκοπτη 
διενέργεια αυτών. Αποδέχεται διοικητικούς και επιτό¬ 
πιους ελέγχους από την ΕΥΔ ΠΑΑ και την ΕΥΕ ΠΑΑ και 
παρέχει σε αυτές όλα τα αναγκαία στοιχεία προκειμένου 
να επιβεβαιωθεί ο κατά τα δέοντα τρόπος άσκησης των 
καθηκόντων που του έχουν ανατεθεί. 

4. Διασφαλίζει ότι όλα τα δικαιολογητικά έγγραφα σχετικά 
με τις δαπάνες και τους διοικητικούς ελέγχους των πράξεων 
που διαχειρίζεται, τηρούνται στη διάθεση της Ευρωπαϊ¬ 
κής Επιτροπής και του Ευρωπαϊκού Ελεγκτικού Συνεδρίου, 
σύμφωνα με όσα προβλέπονται στον Καν. (ΕΚ) 1306/2013. 

Άρθρο 4 

Υποχρεώσεις της Ειδικής Υπηρεσίας 
Διαχείρισης του Προγράμματος 
Αγροτικής Ανάπτυξης 2014 -2020 (ΕΥΔ ΠΑΑ) 

Η ΕΥΔ ΠΑΑ, σε συνεργασία, όπου απαιτείται, με την 
ΕΥΕ ΠΑΑ: 

1. Παρέχει, σε συνεργασία με την ΕΥΕ ΠΑΑ, οδηγίες και 
κατευθύνσεις στον ΕΦΔ σχετικές με θέματα προγραμμα¬ 
τισμού, αξιολόγησης, παρακολούθησης και διαχείρισης 
του υπομέτρου της παρούσας καθώς και τυχόν τυποποι¬ 
ημένα έγγραφα, όπου αυτό απαιτείται. 

2. Ενημερώνει έγκαιρα τον ΕΦΔ για: 

α) θέματα κοινοτικής νομοθεσίας που σχετίζονται με 
την εφαρμογή του υπομέτρου της παρούσας, 
β) τα αποτελέσματα των αξιολογήσεων του ΠΑΑ που 
σχετίζονται με το υπομέτρο της παρούσας, 
γ) το εφαρμοζόμενο Σύστημα Διαχείρισης και Ελέγχου 
και κάθε τροποποίηση αυτού, 
δ) τα κριτήρια επιλεξιμότητας και επιλογής των πρά¬ 
ξεων του υπομέτρου της παρούσας, 
ε) το διαθέσιμο προϋπολογισμό για την έκδοση πρό¬ 
σκλησης εκδήλωσης ενδιαφέροντος προς τους δυνητι¬ 
κούς δικαιούχους, όπου απαιτείται. 

3. Συντονίζει και εποπτεύει, σε συνεργασία με την ΕΥΕ 
ΠΑΑ, τον ΕΦΔ ως προς την άσκηση των αρμοδιοτήτων 
του. Επίσης, η ΕΥΔ ΠΑΑ έχει την τελική ευθύνη έναντι 
της Ευρωπαϊκής Επιτροπής (ΕΕ) για τη διαχείριση του 
συνόλου του ΠΑΑ σύμφωνα με τις απαιτήσεις του Συστή¬ 
ματος Διαχείρισης και Ελέγχου και την αρχή της χρηστής 
δημοσιονομικής διαχείρισης. 

4. Παρέχει, σε συνεργασία με την ΕΥΕ ΠΑΑ, οδηγίες και 
κατευθύνσεις στον ΕΦΔ σχετικές με θέματα προγραμμα¬ 
τισμού, αξιολόγησης, παρακολούθησης και διαχείρισης 
του υπομέτρου της παρούσας καθώς και τυχόν τυποποι¬ 
ημένα έγγραφα, όπου αυτό απαιτείται. 

5. Παρακολουθεί την ορθή και έγκαιρη ενημέρωση 
του Ολοκληρωμένου Πληροφοριακού Συστήματος 
Αγροτικής Ανάπτυξης από τον ΕΦΔ, με τα απαραίτητα 
δεδομένα υλοποίησης που απαιτούνται για τη χρημα¬ 
τοοικονομική διαχείριση και την παρακολούθηση και 
αξιολόγηση για κάθε πράξη που διαχειρίζεται. 

6. Παρακολουθεί και συγκεντρώνει στοιχεία ως προς 
την εξέλιξη της υλοποίησης των δεσμεύσεων και του 


οικονομικού αντικειμένου των πράξεων του υπομέτρου 
της παρούσας. 

7. Παρέχει οδηγίες και κατευθύνσεις στον ΕΦΔ όσον 
αφορά στη διεξαγωγή ελέγχων για το υπομέτρο της πα¬ 
ρούσας, καθώς και για την προετοιμασία ελέγχων από 
ευρωπαϊκά ελεγκτικά όργανα. 

8. Έχει την ευθύνη των ελέγχων και της υποβολής στην 
ΕΕ απαντήσεων στα σχετικά πορίσματα ελέγχου της ΕΕ 
σε συνεργασία με τον ΕΦΔ. 

9. Μεριμνά για την εγγραφή σε ετήσια βάση των απαι- 
τούμενων πιστώσεων του υπομέτρου της παρούσας στο 
ΠΔΕ και ενημερώνει σχετικά τον ΕΦΔ. 

Άρθρο 5 

Ειδικότεροι όροι και προϋποθέσεις 

1. Περαιτέρω εξειδίκευση των αρμοδιοτήτων, που εκ¬ 
χωρούνται στον ΕΦΔ, δύναται να πραγματοποιείται στο 
θεσμικό πλαίσιο του διέπει την υλοποίηση του υπομέ¬ 
τρου της παρούσας. 

2. Η ΕΥΕ ΠΑΑ παρακολουθεί την πορεία υλοποίησης 
του ετήσιου προγράμματος ενεργειών του σημείου (νϋ) 
της παραγράφου 2 του άρθρου 3, μέσω των αντίστοιχων 
περιοδικών εκθέσεων. Στο πλαίσιο αυτό λαμβάνει υπόψη 
της στοιχεία όπως: 

- το σύνολο των νομικών δεσμεύσεων που έχει συ¬ 
νάψει σε σχέση με τον προϋπολογισμό του υπομέτρου, 

- το σύνολο των πληρωμών ως ποσοστό των νομικών 
δεσμεύσεων, 

- την ανάγκη κάλυψης του κανόνα ν+3, 

- την επίτευξη των στόχων που τίθενται στο πλαίσιο 
επίδοσης του ΠΑΑ. 

Σε περίπτωση διαπίστωσης αποκλίσεων ενημερώνει 
εγκαίρως τον ΕΦΔ, τάσσοντας συγκεκριμένη προθεσμία, 
εντός της οποίας ο εν λόγω ΕΦΔ θα πρέπει να αναλάβει 
δράση για τη βελτίωση της πορείας υλοποίησης του ετή¬ 
σιου προγράμματος. 

3. Μετά την παρέλευση της εν λόγω προθεσμίας και 
εφόσον δεν παρατηρείται πρόοδος ως προς την επίτευ¬ 
ξη των ετήσιων στόχων ή σε περίπτωση διαπίστωσης 
σημαντικών αποκλίσεων στην πορεία υλοποίησης του 
υπομέτρου της παρούσας, η ΕΥΔ ΠΑΑ δύναται να ειση- 
γηθεί στον Υπουργό Αγροτικής Ανάπτυξης και Τροφίμων 
την ανάκληση της παρούσας εκχώρησης. 

4. Για την αποτελεσματικότερη εφαρμογή του υπομέ¬ 
τρου του άρθρου 1 της παρούσας, δύναται να παρέχεται 
στήριξη στον ΕΦΔ στο πλαίσιο του προγράμματοςΤεχνι- 
κής Βοήθειας του ΠΑΑ 2014 - 2020, στη βάση τεκμηρι¬ 
ωμένου αιτήματος του προς την ΕΥΔ ΠΑΑ. 

Άρθρο 6 

Πεδίο ισχύος 

Η παρούσα απόφαση ισχύει από τη δημοσίευσή της, αφο¬ 
ρά στην προγραμματική περίοδο 2014-2020 και καταργεί- 
ται, τροποποιείται και συμπληρώνεται με όμοια απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2018 

Ο Υπουργός 

ΕΥΑΓΓΕΛΟΣ ΑΠΟΣΤΟΛΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2440/26.06.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιτη '/.τ, 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























